**Թայլեր Պոլ Զելեր** (անգլ.՝ Tyler Paul Zeller, հունվարի 17, 1990(1990-01-17), Վիսեյլիա), ամերիկացի պրոֆեսիոնալ բասկետբոլիստ, որը հանդես է եկել Բասկետբոլի ազգային ասոցիացիայի Մեմֆիս Գրիզլիս ակումբում։ Նա նախկին NBA բասկետբոլիստ Էդ Էդերհարդի եղբորորդին է և NBA բասկետբոլիստներ Քոդի Զելերի և Լյուկ Զելերի եղբայրը։

Համալսարանական կարիերա
----------------------

2008-09 թվականին Զելերը առաջին երկու հանդիպումները անցկացրել է նախորդ մրցաշրջանի լավագույն բասկետբոլիստ Թայլեր Հանսբրոթի փոխարեն, քանի որ վերջինս լուրջ վնասվածք էր ստացել։ Պենի դեմ հաղթանակած, առաջին խաղում հավաքել է 18 միավոր։

Նոյեմբերի 18-ին Տար Հիլս անցկացրել է երկրորդ հանդիպումը մրցակից Կենտուկիի դեմ։ Հիլսի հաղթանակը զարմանալիորեն հեշտ էր և խաղի ավարտին հաշիվը եղել է 77-58։ Հանդիպման ժամանակ, սակայն, թիմը վնասվածքների նոր ալիքի է բախվել և այս անգամ Զելերը ևս զերծ չի կարողացել մնալ։ Երբ խաղի ավարտին մնացել էր ընդամենը 1;26 րոպե՝ Զելերը պատրաստվում էր կատարել դանկ, սակայն թռիչքի ժամանակ բախվել է Ռամոն Հարիսին և ձախողվել։ Բախումնից հետո Զելերը ընկել է և վնասել իր ձախ դաստակը։

Ռենտգենի արդյունքում պարզվել է, որ Զելերը վնասել է երկու հիմնական ոսկորներ իր ձախ ձեռքի ստորին հատվածում։ Վնասվածքից անմիջապես եկ օր անց նա վիրահատել է իր ձեռքը և վերականգնել կոտրված ոսկորները։ 2009 թվականի հունվարի սկզբին Զելերը հեռացվել է մեկնարկայինից։

2009 թվականի փետրվարի 18-ին Հյուսիսային Կարոլինայի դեմ հանդիպման ժամանակ նա կրկին վերադարձել է խաղադաշտ՝ անցկացնելով 8 րոպե և հավաքելով 2 միավոր։

Հաջորդ մրցաշրջանի ընթացքում Զելերը միջինում հավաքել է 9,3 միավոր և 4,6 անդրադարձ սահմանափակ ժամանակահատվածում։

Հաջորդ մրցաշրջանի ընթացքում միջինում հավաքել է 15,7 միավոր։ Նետումները հավանականությունը կազմել է 54,7%, իսկ անդրադարձների քանակը միջինում կազմել է 7,2։ Այդ տարվա ընթացքում նրա դերը զգալիորել բարձրացել է և նախոորդ 17,4 րոպեի փոխարեն Զելերը խաղադաշտում անցկացրել է 28,1 րոպե;

Ավագ տարվա ընթացքում միջինում հավաքել է 16, միավոր՝ 55,3% նետումների հավանականությամբ։ Խաղադաշտում անցկացրել է միջինում 28,2 րոպե։

Պրոֆեսիոնալ կարիերա
-------------------

### Կրիվլեն Կավալիերս (2012–2014)

Զելերը իր թիմակից Հարիսոն Բարնեսի, Քենդալ Մարշալի և Ջոն Հենսոնի հետ միասին դիմել է 2012 թվականի NBA դրաֆթին։ Դրաֆթի ժամանակ ընտրվել է Դալաս Մավերիքս ակումբի կողմից ընդհանուր 17-րդ համարի ներքո և դարձել է իր համալսարանից առաջին շրջափուլում ընտրված չորրորդ բասկետբոլսիտը։ Նույն օրը երեկոյան տեղափոխվել է Կլիվլենդ Կավալիերս։ 2012 թվականի հուլիսի 5-ին սկսնակի պայմանագիր է կնքել Կլիվլենդ Կավալիերսի հետ։

2013 թվականի հոկտեմբերի 11-ին Զելերը վիրահատել է կույրաղիքը, ինչի պատճառով ստիպված էր ժամանակավոր բացակայել խաղերից։ 2013-14 մրցաշրջանի Բրուքլին Նեթսի դեմ դեբյուտային խաղի ընթացքում Զելերը կարողացել է մասնակցել, քանի որ արդեն ապաքինվել էր։

2014 թվականի մարտի 22-ին Հյուսթոն Ռոքեթսի դեմ խաղում հավաքել է 23 միավոր։

### Բոստոն Սելտիկս (2014–2017)

2014 թվականի հուլիսի 10-ին Բրուքլինի, Կլիվլենդի և Բոստոնի միջև բազմակողմանի գործարքից հետո Զելերը տեղափոխվել է Բոստոն։ 2014 թվականի դեկտեմբերի 5-ին [[Լոս Անջելես Լեյքերս]]ի դեմ հաղթանակած խաղում հավաքել է 24 միավոր՝ սահմանելով նոր անձնական ռեկորդ։ 2015 թվականի մարտի 16-ին Ֆիլադելֆիայի դեմ հաղթանակած խաղում Զելերը նոր անձնական ռեկորդ է սահմանել՝ հավաքելով 26 միավոր և թիմին օգնելով հաղթել խաղը։

2015-16 մրցաշրջանը Զելերը սկսել է որպես Սելտիկսի մեկնարկային կենտրոնական, սակայն երեք հանդիպում անց կրկին վերադարձել է փոխարինողների նստարան։ Դեկտեմբերի 16-ին Դեթրյոտ Փիստոնսի դեմ պարտված խաղում 10 րոպե ժամանակահատվածում հավաքել է 12 միավոր։ 2016 թվականի հունլիսի 27-ին նոր պայմանագիր է կնքել Սելտիկսի հետ։

2017 թվականի հուլիսի 2-ին հեռացվել է Սելտիկսից։

### Բրուքլին Նեթս (2017–2018)

2017 թվականի սպտեմբերի 12-ին Զելերը պայմանագիր է կնքել Բրուքլին Նեթսի հետ։

### Միլուոքի Բաքս (2018)

2018 թվականի փետրվարի 5-ին Զելերը տեղափոխվել Միլուոքի Բաքս՝ Ռաշադ Վոունի և երկրորդ շրջափուլի դրաֆթի պիկի փոխարեն։ 2018 թվականի հոկտեմբերի 13-ին հեռացվել է ակումբից։

### Ատլանտա Հոքս (2019)

2019 թվականի մարտի 7-ին Զելերը 10 օրանոց պայմանագիր է կնքել Ատլանտա Հոքսի հետ։

### Մեմֆիս Գրիզլիս (2019)

2019 թվականի ապրիլի 5-ին պայմանագիր է կնքել Մեմֆիս Գրիզլիսի հետ, ըսը որի պետք է խաղար ակումբի կազմում մինչև մրցաշրջանի ավարտը։

Ծանոթագրություններ
------------------

1. 1 2  "Thompson powers Hansbrough-less UNC past Kentucky; Zeller hurts wrist". ESPN. Associated Press. 2008 թ․ նոյեմբերի 18. Retrieved 2008 թ․ նոյեմբերի 20.
2. ↑  Katz, Andy (2008 թ․ նոյեմբերի 19). "Broken wrist likely to sideline UNC forward Zeller for season". ESPN. Retrieved 2008 թ․ նոյեմբերի 20.
3. ↑  "Tyler Zeller Career Stats". CarolinaDaily.com. Արխիվացված է the original 2011 թ․ մարտի 8-ին. Retrieved 2011 թ․ հունվարի 6.
4. 1 2  "Tyler Zeller". *ESPN*. Retrieved 2012 թ․ մարտի 27.
5. ↑  Cavs sign Dion Waiters, Tyler Zeller
6. ↑  Do you remember Tyler Zeller? After missing the entire preseason, the Cavaliers center is working to return to form
7. ↑  James Harden scores 37 as Rockets cruise past Cavs
8. ↑  Celtics Complete Three-Team Trade
9. ↑  Zeller leads Celtics to 113-96 win over Lakers
10. ↑  Celtics win 5th straight, 108-89 over 76ers
11. ↑  Tyler Zeller 2015-16 Game Log
12. ↑  Stellar Tyler Zeller not enough to boost tired Celtics
13. ↑  Bulpett, Steve (2016 թ․ հունիսի 29). "Celtics to give qualifying offers to Jared Sullinger, Tyler Zeller". *Boston Herald*. Retrieved 2016 թ․ հուլիսի 13.
14. ↑  Smith, Keith P. (2017 թ․ հուլիսի 2). "Celtics waive Tyler Zeller". *CelticsBlog.com*. SB Nation. Retrieved 2017 թ․ հուլիսի 2.
15. ↑  "NETS SIGN TYLER ZELLER". *NBA.com*. 2017 թ․ սեպտեմբերի 12. Retrieved 2017 թ․ սեպտեմբերի 12.
16. ↑  "BUCKS ACQUIRE TYLER ZELLER FROM BROOKLYN NETS". *NBA.com*. 2018 թ․ փետրվարի 5. Retrieved 2018 թ․ փետրվարի 5.
17. ↑  "Bucks request waivers on center Tyler Zeller". *FoxSports.com*. 2018 թ․ հոկտեմբերի 13. Retrieved 2018 թ․ հոկտեմբերի 14.
18. ↑  "Hawks Sign Tyler Zeller To 10-Day Contract". *NBA.com*. 2019 թ․ մարտի 8. Retrieved 2019 թ․ մարտի 8.
19. ↑  "Memphis Grizzlies sign Tyler Zeller for remainder of the 2018-19 season". *NBA.com*. 2019 թ․ ապրիլի 5. Retrieved 2019 թ․ ապրիլի 6.

Արտաքին հղումներ
----------------

* Թայլեր Զելերը goheels.com կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | Basketball-Reference.com (խաղացող) · Eurobasket.com (խաղացող) · RealGM · Sports-Reference.com (քոլեջ) |

 |